Notting Hill-karnevalet

Notting Hill-karnevalet (engelsk Notting Hill Carnival) er et årlig karneval i Notting Hill i London. Karnevalet finner sted over tre dager i august: bank holiday (siste mandag i august) og de to foregående dagene. Det vestindiske miljøet i London står bak arrangementet, som tiltrekker seg omkring én million mennesker og dermed er en av verdens største gatefestivaler.

Notting Hill-karnevalet har sine røtter i to ulike festivaler; et svært vellykket «karibisk karneval» som ble arrangert i januar 1959 i Camden etter at det hadde vært raseopptøyer i Notting Hill året i forveien, og en hippiefestival i Notting Hill i august 1966.

Eksterne lenker
 

Karnevaler
Kensington and Chelsea